ཞི་ཅིན་ཕིང་གིས་ལ་ཧར་སྐུ་ཕྲེང་ལྔ་པ་ཀྲུང་གོར་རྒྱལ་དོན་འཚམས་འདྲིར་ཡོང་བར་དགའ་བསུ་ཞུས་པ་དང་།ལ་ཧར་སྐུ་ཕྲེང་ལྔ་པ་དང་ནོར་ཝེའི་གོང་མ་ཚང་གིས་དུས་ཡུན་རིང་པོར་ཀྲུང་གོ་དང་ནོར་ཝེའི་འབྲེལ་བ་གོང་འཕེལ་དུ་གཏོང་བར་ཐུགས་ཁུར་དང་རྒྱབ་སྐྱོར་གནང་ནས།རྒྱལ་ཁབ་གཉིས་ཀྱི་མཛའ་བརྩེ་ཇེ་ཟབ་ཏུ་གཏོང་བར་བྱས་རྗེས་གལ་ཆེན་བཞག་པར་གཟེངས་བསྟོད་གནང་།ཞི་ཅིན་ཕིང་གིས་བསྟན་དོན།ཀྲུང་གོ་དང་ནོར་ཝེའི་འབྲེལ་བ་ཉིས་སྟོང་བཅུ་དྲུག་ལོར་རྒྱུན་ལྡན་དུ་གྱུར་པའི་ཚུན་ལ་གྲུབ་འབྲས་གཡུར་དུ་ཟ་བ་ཐོབ་ཡོད།ཀྲུང་གོ་དང་ནོར་ཝེའི་འབྲེལ་བ་རྒྱུན་སྲིང་དང་བདེ་ཐང་།གཏན་འཇགས་ངང་གོང་འཕེལ་དུ་གཏོང་བ་ནི།རྒྱལ་ཁབ་གཉིས་ཀྱི་མི་དམངས་ཀྱི་ཐུན་མོང་གི་ཁེ་ཕན་དང་མཐུན་ལ།ཞི་བདེ་དང་འཕེལ་རྒྱས།མཉམ་ལས།མཉམ་རྒྱལ་བཅས་ཀྱི་དུས་རབས་ཀྱི་འཕེལ་ཕྱོགས་དང་ཡང་མཐུན།སང་ལོ་ནི་ཀྲུང་གོ་དང་ནོར་ཝེའི་བར་དུ་འབྲེལ་བ་བཙུགས་ནས་ལོ་འཁོར་རེ་ལྔ་ལོན་པའི་ལོ་ཡིན་པས།ཀྲུང་གོས་ནོར་ཝེ་དང་མཉམ་དུ་དེ་གོ་སྐབས་སུ་བརྩིས་ནས།མཉམ་དུ་ཀྲུང་གོ་དང་ནོར་ཝེའི་འབྲེལ་བའི་སྔར་ལས་མཛེས་སྡུག་གི་མ་འོངས་པ་བསྐྲུན་འདོད་ཡོད་ཟེར།